**ОБРАЗЕЦ № 4.2**

*Проект на договор по Обособена позиция № 2*

**ДОГОВОР №**

**за възлагане на обществена поръчка с предмет**

**„Внедряване на видеосистема за разпознаване на регистрационни номера на автомобили, усъвършенстване, интегриране и сервизно обслужване на системата за контрол на достъпа на територията на МВнР-ЦУ”**

**Обособена позиция № 2**

**„Доставка на техническо оборудване за внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ”**

Днес, ............. 2015 г. в град София на основание чл. 14, ал. 4, т. 2 от ЗОП между :

1. **МИНИСТЕРСТВО НА ВЪНШНИТЕ РАБОТИ**, гр. София, ул. „Александър

Жендов” № 2, БУЛСТАТ 000695228, представлявано от .............................., главен секретар и ........................ – главен счетоводител, наричано по-долу „**ВЪЗЛОЖИТЕЛ**”, от една страна, и

1. ............................................, със седалище и адрес на управление: ............................,

ЕИК № .........................., представлявано от ...................................., ЕГН ..........................,

наричано по-долу „**ИЗПЪЛНИТЕЛ**”, от друга страна,

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение доставка и гаранционно обслужване на техническо оборудване, необходимо за внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР, съгласно клаузите на настоящия договор и приложените Техническа спецификация на **ВЪЗЛОЖИТЕЛЯ**, Техническо предложение и Ценово предложение на **ИЗПЪЛНИТЕЛЯ**, представляващи неразделна част от договора.

**(2)** Продуктът, получен в резултат на изпълнение на дейностите по ал. 1 и на договора за възлагане на Обособена позиция № 1 „Внедряване на видеосистема за разпознаване на регистрационните номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ” на горепосочената обществена поръчка, в настоящия договор се нарича още за краткост „системата”.

**ІІ. СТОЙНОСТ НА ДОГОВОРА. НАЧИН НА ПЛАЩАНЕ**

**Чл. 2. (1)** Общата (крайната) цена, представляваща възнаграждението за осигуряване и извършване на всички доставки в изпълнение на предмета на договора по чл. 1, ал. 1, с включени всички разходи по изпълнението му, вкл. транспортни разходи и дейности по гаранционно обслужване, е в размер на ................... лв. (*словом:* ...................................) без ДДС или ................... лв. (*словом:* ..................................) с ДДС. Отделните цени на компонентите на техническото оборудване, с включени разходи за доставката им и за гаранционното им обслужване, са в размери, посочени в приложеното Ценово предложение на **ИЗПЪЛНИТЕЛЯ**, представляващо неразделна част от договора.

**(2)** Плащането на възнаграждението по чл. 2, ал. 1 от настоящия договор се извършва на две части:

**1.** първоначално плащане в размер на 80 % от общата цена, посочена в чл. 2, ал. 1, възлизащо на ……………….. лв. (словом: …………………………..) с включен ДДС, в срок от 10 (десет) работни дни след представяне на оригинална данъчна фактура и след подписване на приемо-предавателен протокол за получаване от комисията по чл. 5, ал. 1 от договора на доставката по чл. 1, ал. 1 без рекламации, възражения и забележки. С подписването на този протокол не се приема, че липсват недостатъци, които могат да бъдат забелязани при извършване на дейностите по монтаж, инсталиране, внедряване на техническото оборудване, пускане на системата в редовна експлоатация и осигуряване на правилното й функциониране.

**2.** окончателно плащане в размер на 20 % от общата цена, посочена в чл. 2, ал. 1, възлизащо на ……………….. лв. (словом: …………………………..) с включен ДДС, в срок от 10 (десет) работни дни след представяне на оригинална данъчна фактура и подписването без рекламации, възражения и забележки на окончателен приемо-предавателен протокол (за МВнР - от комисията по чл. 5, ал. 1 от договора по Обособена позиция № 1) след пускане на системата в редовна експлоатация и осигуряване на безпроблемното й функциониране, по следната банкова сметка на **ИЗПЪЛНИТЕЛЯ**:

Банка:

IBAN:

BIC:

**ІІІ. СРОК НА ДОГОВОРА**

**Чл. 3.** Настоящият договор влиза в сила от датата на подписването му от страните. Срокът за доставка на техническото оборудване е 30 (тридесет) работни дни, считано от датата на подписването на договора. Сроковете за гаранционно сервизно обслужване и поддръжка са посочени отделно в раздел VI от настоящия договор.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4.** **ВЪЗЛОЖИТЕЛЯТ** има право:

**(1)** До пускане в редовна експлоатация на системата и осигуряване на безпроблемното й функциониране да предявява претенции за отстраняване на констатирани недостатъци, неточно изпълнение, лошо изпълнение и други несъответствия на доставените продукти с условията на договора.

**(2)** В случай на констатиране на недостатъци при изпълнението на доставката, да откаже да приеме доставеното или извършеното до отстраняването на недостатъците в определен от **ВЪЗЛОЖИТЕЛЯ** срок, след което страните подписват нов приемо-предавателен протокол.

**(3)** Да прекрати едностранно договора без предизвестие, ако **ИЗПЪЛНИТЕЛЯТ** не изпълни в срок доставките и/или дейностите по изпълнение на договора или не ги изпълни по договорения начин.

**Чл. 5.** **ВЪЗЛОЖИТЕЛЯТ** се задължава:

**(1)** да назначи комисия, която да приеме изпълнението на договора. При получаването на техническото оборудване, при условията на чл. 2, ал. 2, т. 1, следва да присъства оправомощен представител на изпълнителя на договора по Обособена позиция № 1 на обществената поръчка, който в присъствието на представителите на изпълнителя на настоящия договор да извърши действията съгласно чл. 260 от Закона за задълженията и договорите, които са възможни при получаване на доставката и преди изпълнението на договора по Обособена позиция № 1.

**(2)** да заплати на **ИЗПЪЛНИТЕЛЯ** уговорената обща цена за изпълнението на договора в размери, условия и срокове, определени в чл. 2, ал. 1 и 2 от договора, при положение че е приел изпълнението, предмет на договора, без рекламации, възражения и забележки.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6.** **ИЗПЪЛНИТЕЛЯТ** има право:

**(1)** Да получи уговореното възнаграждение съгласно условията на настоящия договор и в посочените срокове.

**(2)** Да получи уговореното възнаграждение в размер на изпълнената и приета от **ВЪЗЛОЖИТЕЛЯ** част от обществената поръчка, ако по-нататъшното й изпълнение се окаже невъзможно поради причини, за които **ИЗПЪЛНИТЕЛЯТ** не отговаря.

**Чл. 7.** **ИЗПЪЛНИТЕЛЯТ** се задължава:

**(1)** Да изпълни уговореното в настоящия договор добросъвестно и точно, съгласно условията, посочени в настоящия договор и в приложенията към него.

**(2)** Да изпълни предмета на договора в уговорените срокове съгласно чл. 3 от настоящия договор.

**(3)** Да изпълни договора в съответствие с добрата търговска практика и с всички нормативни изисквания, стандарти или техни еквиваленти, предвидени от българското и европейското законодателство.

**(4)** Да уговори писмено с **ВЪЗЛОЖИТЕЛЯ** деня и часа на извършването на доставката в изпълнение на договора на адреса на **ВЪЗЛОЖИТЕЛЯ**, както следва: гр. София 1113, ул. „Александър Жендов” № 2. **ИЗПЪЛНИТЕЛЯТ** е длъжен да уведоми **ВЪЗЛОЖИТЕЛЯ** за готовността си да извърши доставката и да предостави на **ВЪЗЛОЖИТЕЛЯ** необходимото време за организиране на получаването на доставката съгласно условията на договора.

**(5)** При възникване на необходимост да оказва нужното съдействие и да предоставя на **ВЪЗЛОЖИТЕЛЯ**, както и на изпълнителя на договора по чл. 1, ал. 2 за обновяване на системата, необходимите инструкции и указания за работа с доставеното техническо оборудване до изтичане на срока на договора по чл. 1, ал. 2 за обновяване на системата и на сроковете за гаранционно сервизно обслужване и поддръжка на доставеното оборудване по настоящия договор.

**(6)** Да предостави на **ВЪЗЛОЖИТЕЛЯ**, както и на изпълнителя на договора по чл. 1, ал. 2 за обновяване на системата, необходимите ръководства за експлоатация, потребителска и техническа документация и гаранционни карти, включително информация, необходима за извършване на дейности при условията на чл. 70-71 и чл. 93е, ал. 1 от ЗАПСП (Закона за авторските права и сродните му права) при поискване или след изтичане на сроковете за гаранционно сервизно обслужване и поддръжка по договора. Приложимите ръководства за експлоатация и потребителска документация и гаранционните карти трябва да бъдат представени, при необходимост и в превод, при подписване на приемо-предавателния протокол по чл. 2, ал. 2, т. 1.

**(7)** Да осигурява упълномощени представители, отговарящи за изпълнението и за подписване на двустранни констативни и приемо-предавателни протоколи.

**VІ. СРОКОВЕ ЗА ГАРАНЦИОННО СЕРВИЗНО ОБСЛУЖВАНЕ И ПОДДРЪЖКА**

### **Чл. 8. (1)** Общият срок за гаранционно сервизно обслужване и поддръжка на доставеното от **ИЗПЪЛНИТЕЛЯ** техническо оборудване, съгласно Техническото му предложение, е в размер от ........................... месеца от започване на реалното изпълнение на договора по Обособена позиция № 1 на обществената поръчка. Общият гаранционен срок за извършените от **ИЗПЪЛНИТЕЛЯ** дейности трябва да включва, ако е приложимо, и осигуряване на актуални версии на компоненти на оборудването по чл. 1, ал. 1.

### **(2)** **ИЗПЪЛНИТЕЛЯТ** е длъжен да съдейства за коректното изпълнение на пълния обхват на фирмените гаранции, предоставени от производителите или от техни представители/дистрибутори, в рамките на гаранционните срокове, определени от тях за съответното оборудване и/или софтуера към него, и посочени от **ИЗПЪЛНИТЕЛЯ** в таблицата на Техническото му предложение.

**(3)** Изпълнителят е длъжен да гарантира:

1. че доставеното техническо оборудване е ново и неизползвано;
2. че доставените техническо оборудване и софтуерните продукти към него нямат дефекти вследствие на дизайна, вложените материали/ средства, изработката или изпълнението.

**(4)** Всички посочени от **ИЗПЪЛНИТЕЛЯ** в Техническото му предложение гаранционни срокове трябва да са валидни, считано от датата на подписване на приемо-предавателния протокол по чл. 2, ал. 1 за извършване на доставката в изпълнение на настоящия договор.

**(5)** **ИЗПЪЛНИТЕЛЯТ** е длъжен в рамките на определения от него общ гаранционен срок (общ срок за гаранционно сервизно обслужване и поддръжка) при възникване на необходимост да започне работа до 24 (двадесет и четири) часа от уведомяването му и да отстрани в срок до три работни дни от започване на работа възникналите проблеми и недостатъци, включително да подмени дефектиралите части и компоненти, с персонал, средства, резервни части, материали и транспорт, осигурени от него и за негова сметка. При необходимост от внос, транспорт и доставка на части, материали и средства, неналични при **ИЗПЪЛНИТЕЛЯ**, срокът за отстраняване на проблемите и недостатъците може да бъде удължен с максимум 15 (петнадесет) работни дни при представяне на обосновка и доказателство за необходимостта от удължаване на срока. Всички дефекти в доставеното оборудване и софтуер, които не са в резултат на неправилна експлоатация след приемането им от **ВЪЗЛОЖИТЕЛЯ**, трябва да бъдат отстранявани за сметка на **ИЗПЪЛНИТЕЛЯ**.

|  |
| --- |
| **VII. ГАРАНЦИЯ ЗА ИЗПЪЛНЕНИЕ НА ДОГОВОРА** |
| **Чл. 9.** **(1)** **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на ……... лв. (*словом:* …………………………….) лева, представляващи 3% (три процента) от неговата обща стойност, без ДДС. |
| **(2) ВЪЗЛОЖИТЕЛЯТ** задържа и се удовлетворява от гаранцията, когато **ИЗПЪЛНИТЕЛЯТ** системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 30 (тридесет) дни. |
| **(3)** **ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди. |
| **(4)** При липса на възражения по изпълнението на договора **ВЪЗЛОЖИТЕЛЯТ** освобождава гаранцията по ал. 1 в срок от 30 (тридесет) дни след получаване на протокол при условията на чл. 2, ал. 2, т. 2, без да дължи лихви за периода, през който средствата законно са престояли при него. |
| **(5)** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение. |

### 

**VIІI. ПРЕКРАТЯВАНЕ НА ДОГОВОРА**

**Чл. 10.** Настоящият договор се прекратява:

**1.** с изтичане срока, за който е сключен;

**2.** по взаимно съгласие между страните, изразено писмено;

**3.** едностранно при установени нарушения на **ИЗПЪЛНИТЕЛЯ**;

**4.** преди изтичане на срока, едностранно с 15-дневно писмено предизвестие от изправната страна до неизправната, в случай на виновно неизпълнение на задълженията по договора;

**5.** в случаите на чл. 43, ал. 4 от ЗОП.

**IX. НЕУСТОЙКИ**

**Чл. 11.** В случай на забава **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % (половин процент) върху общата стойност на договора за всеки ден забава, но не повече от 10 % (десет процента) от нейния размер.

**Чл. 12.** В случай на виновно неизпълнение на задълженията на страните по настоящия договор, неизправната страна дължи на изправната еднократно неустойка в размер на 10 % (десет процента) върху стойността на договора.

**Чл. 13.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**X. ДРУГИ УСЛОВИЯ**

**Чл. 14.** Изменение на договора се извършва с допълнително споразумение към договора в съответствие с чл. 43 от ЗОП.

**Чл. 15.** Всички съобщения и предизвестия, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка) с писмо на адреса на съответната страна – получател, или предадени чрез куриер, срещу подпис на приемащата страна, по факс или по електронна поща при получаване на автоматично генерирано съобщение, потвърждаващо изпращането.

**Чл. 16.** Зa всички неуредени в този договор въпроси се прилагат разпоредбите на действащото българско гражданско законодателство.

**Чл. 17.** Всички спорове по договора се уреждат чрез преговори между страните.

**Чл. 18.** В случай на непостигане на договореност по предходния член, всички спорове, породени от този договор или отнасящи се до него, се разрешават според българското гражданско право.

Настоящият договор се състави и подписа в два еднообразни екземпляра - по един за всяка от страните.

Неразделна част от настоящия договор са следните приложения:

1. Техническата спецификация на **ВЪЗЛОЖИТЕЛЯ**;
2. Техническото предложение на **ИЗПЪЛНИТЕЛЯ**;
3. Ценовото предложение на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР**

**ГЛАВЕН СЧЕТОВОДИТЕЛ**